Joaquín Rodríguez Espina y García del Real

Joaquín Rodríguez Espina y García del Real  foi un militar asturianu, capitán xeneral de les Islles Baleares nel reináu d'Alfonsu XII d'España.Joaquín Rodríguez Espina y García del Real

 Biografía 
Ingresó nel exércitu en 1835 y participó na primer guerra carlista. Lluchó en Santander, Puente la Reina, Montejurra, Aldeanueva de Ebro y Rincón de Soto, batalles poles que se-y dio la Cruz de San Fernando de primer clase. En 1837 participó nos combates de Uesca, Barbastro y Guissona, onde foi mancáu nel pescuezu, y darréu al asaltu de Morella. En 1838 ascendiéronlu a teniente y en 1839 participó nos combates de Castellote, Beceite y Berga.

Venceyáu a Baldomero Espartero, depués del pronunciamientu de 1841 foi estremáu de la Guardia Real, pero en 1843 foi destináu a Andalucía con Espartero y ascendíu a capitán. Demués foi unviáu a la guerra de los madrugadores, destacando a Sant Esteve d'en Bas. En 1851 foi comandante militar de Santa Coloma de Farners y en 1852 foi treslladáu a Menorca. Dempués de la vicalvarada foi gallardionáu cola Orde de Carlos III y en 1860 foi a la guerra d'África, onde foi mancáu en Tetuán y participó na batalla de Wad Ras. En 1864 xubió a teniente coronel y en 1866 participó na represión de la revuelta del cuartel de San Gil. Tamién participó na batalla de la Ponte d'Alcolea (1868) so les ordes de Novaliches.

En 1872 foi nomáu gobernador militar de La Seu d'Urgell y combatió na tercer guerra carlista. En 1874 xubió a mariscal de campu y participó nel llevantamientu de Bilbao. En 1876 foi ayudante de campu d'Alfonso XII y en 1877 xubió a teniente xeneral. En 1877 foi nomáu capitán xeneral de Granada y de 1878 a 1883 foi Capitán xeneral de les Islles Baleares. En 1883 foi nomáu capitán xeneral de Canaries pero refugó'l cargu. En 1884 foi nomáu capitán xeneral de Navarra y en 1885 presidente de la Sección 1a de la Xunta Consultiva de Guerra.

 Referencies 

Categoría:Militares d'Asturies
Categoría:Persones d'Uviéu